及其殁也，先皇复加追序高爵崇祀轸恤甚备。国有若臣可谓忠勇，忘身有始有卒者矣，用勒贞石以示表章嵗月逾远嘉绩弥彰，于以褒劝有功庶几宣力国家者闻之，而有感焉。《圣祖仁皇帝圣训/卷五十一》康熙三十七年十月戊午，上驻跸盛京，谕内大臣等曰：开国佐运勲臣杨古利、费英东、额亦都三人効力甚可嘉，尚此三人墓朕祭昭陵之日亲临奠酒，其余诸臣効力亦属可嘉，康熙二十一年曾经祭奠者照前举行颕亲王萨哈廉克勤郡王岳托等墓各遣大臣致祭，寻杨古利、费英东、额亦都之子孙公福善等奏曰：皇上欲亲临臣等之祖墓奠酒，臣不胜惶惧，伏祈皇上停止。上谕之曰